Document ID: 31996R1937

KOMISSION ASETUS (EY) N:o 1937/96,
annettu 8 päivänä lokakuuta 1996,
muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun neuvoston asetuksen (EY) N:o 517/94 liitteiden III B ja VI muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna komission asetuksella (EY) N:o 1476/96 (2), ja erityisesti sen 5 artiklan yhdessä 25 artiklan 4 kohdan kanssa,
sekä katsoo, että
neuvosto on ottanut asetuksella (EY) N:o 517/94 käyttöön mainitun asetuksen liitteissä III B ja VI esitetyt määrälliset kiintiöt Bosnian ja Hertsegovinan tasavallan, Kroatian tasavallan sekä entisen Jugoslavian tasavallan Makedonian osalta,
Jugoslavian liittotasavaltaa koskevan kauppasaarron soveltamisen keskeyttämisen jälkeen kyseisen maan osalta on vahvistettu vuotuiset rajoitukset neuvoston asetuksella (EY) N:o 538/96 (3), ja kyseiset rajoitukset esitetään asetuksen (EY) N:o 517/94 liitteissä III B ja VI,
tietyt jäsenvaltiot ovat pyytäneet komissiota korottamaan yhteisön tiettyjä määrällisiä rajoituksia markkinoiden tiettyjen tarpeiden tyydyttämiseksi Bosnian ja Hertsegovinan tasavallan, Kroatian tasavallan ja entisen Jugoslavian tasavallan Makedonian alkuperätuotteiden tuonnin osalta,
kiintiöiden alkuperäistä tasoa määritettäessä neuvoston tavoitteena oli säilyttää tietty tasapaino asianomaisten yhteisön teollisuuden tuotannonalojen riittävän suojan ja entisen Jugoslavian tasavaltojen kanssa käytävän kaupan tyydyttävän tason säilyttämisen välillä, ottaen huomioon asiaa koskevat eri edut,
asianomaisen yhteisön tuotannon tilanteen tarkastelusta käy ilmi, että tiettyjen kiintiöiden tason mukauttaminen on mahdollista ilman, että siitä aiheutuu haittaa edellä mainitulle tavoitteelle,
tämän vuoksi komissio pitää soveliaana mukauttaa kyseisten kiintiöiden tasot ottamalla erityisesti huomioon jäsenvaltioiden ilmoittamat määrälliset tarpeet,
tästä syystä olisi mukautettava asetuksen (EY) N:o 517/94 liitteet III B ja VI,
olisi lisäksi määriteltävä yksityiskohtaisesti kyseisten ylimääräisten kiintiöiden jakamisessa vuodeksi 1996 sovellettavat erityiset hallinnointisäännöt; yhdenmukaisuuden ja hallinnollisen yksinkertaistamisen varmistamiseksi olisi suotavaa soveltaa samoja hallinnointisääntöjä kuin alkuperäisiä kiintiöitä jaettaessa; tämän vuoksi Bosnian ja Hertsegovinan tasavallan, Kroatian tasavallan ja entisen Jugoslavian tasavallan Makedonian alkuperätuotteiden tuontiin olisi sovellettava erityisistä hallinnointi- ja jakosäännöistä tiettyjen neuvoston asetuksella (EY) N:o 517/94 vuodeksi 1996 vahvistettujen tekstiilejä koskevien määrällisten kiintiöiden osalta 28 päivänä marraskuuta 1995 annetussa komission asetuksessa (EY) N:o 2738/95 (4) säädettyjä säännöksiä, ja
tässä asetuksessa säädetyt toimenpiteet ovat asetuksella (EY) N:o 517/94 perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 517/94 liitteet III B ja VI tämän asetuksen liitteen tekstillä.
2 artikla
Bosnian ja Hertsegovinan tasavaltaan, Kroatian tasavaltaan ja entiseen Jugoslavian tasavaltaan Makedoniaan sovellettavien määrällisten rajoitusten määriin, joilla voimassa olevia kiintiöitä korotetaan, sovelletaan vuonna 1996 asetuksen (EY) N:o 2738/95 2, 8 ja 9 artiklassa säädettyjä hallinnointisääntöjä.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä lokakuuta 1996.

Labels: 18
3
1